title: Regulamentul de punere în aplicare (UE) 2017/990 al Comisiei din 12 iunie 2017 de aprobare a unor modificări care nu sunt minore ale caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Bayerisches Bier (IGP)]

text:
               13.6.2017

               RO

               Jurnalul Oficial al Uniunii Europene

               L 149/57

         REGULAMENTUL DE PUNERE ÎN APLICARE (UE) 2017/990 AL COMISIEI
   din 12 iunie 2017
   de aprobare a unor modificări care nu sunt minore ale caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Bayerisches Bier (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (3) litera (a),
   întrucât:

               (1)

               În temeiul articolului 53 alineatul (1) primul paragraf din Regulamentul (UE) nr. 1151/2012, Comisia a examinat cererea Germaniei de aprobare a unor modificări ale caietului de sarcini al indicației geografice protejate (IGP) „Bayerisches Bier”, înregistrate în temeiul Regulamentului (CE) nr. 1347/2001 al Consiliului (2).

               (2)

               Deoarece modificările în cauză nu au fost minore în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) din Regulamentul (UE) nr. 1151/2012.

               (3)

               La 22 februarie 2016, Comisia a primit un act de opoziție din partea Țărilor de Jos. Declarația de opoziție motivată conexă a fost primită de Comisie la 19 aprilie 2016.

               (4)

               Considerând această opoziție admisibilă, prin scrisoarea din 6 iunie 2016, Comisia a invitat Germania și Țările de Jos să demareze consultările corespunzătoare pentru o perioadă de trei luni, pentru a încerca să ajungă la un acord, în conformitate cu procedurile lor interne.

               (5)

               Termenul de consultare a fost prelungit cu încă trei luni.

               (6)

               Părțile au ajuns la un acord. Germani a comunicat Comisiei rezultatele acordului prin scrisoarea din 4 ianuarie 2017.

               (7)

               Țările de Jos obiectaseră că ultimul paragraf de la punctul 5 din documentul unic consolidat, în forma publicată, al cărui text este: „Concluziile instituțiilor UE în cadrul procedurii declarației simplificate cu privire la legătura dintre «Bayerisches Bier» și reputația sa a fost examinată și confirmată de Curtea de Justiție a Uniunii Europene în Cauza C-343/07”, nu îndeplinea cerințele pentru o modificare în temeiul Regulamentului (UE) nr. 1151/2012 și al Regulamentelor (UE) nr. 664/2014 (4) și (UE) nr. 668/2014 (5) ale Comisiei.

               (8)

               Motivele furnizate de opozant sunt următoarele: din cerere ar lipsi motivele sau explicațiile pentru introducerea paragrafului controversat; paragraful respectiv nu ar furniza niciun fel de detalii care să sprijine legătura cu aria geografică, deși se află în partea din documentul unic care se referă la legătură; paragraful în discuție ar fi incorect și înșelător, deoarece în Cauza C-343/07, Curtea de Justiție a Uniunii Europene nu a examinat și nici nu a confirmat dacă a fost îndeplinită cerința fundamentală a unei legături directe cu aria geografică; acel paragraf ar aduce prejudicii societății Bavaria NV, deoarece ar putea pune în pericol existența mărcilor „Bavaria” deținute și utilizate de Bavaria NV și filialele sale.

               (9)

               Germania a fost de acord să elimine paragraful controversat.

               (10)

               Având în vedere cele de mai sus, Comisia consideră că modificarea ar trebui aprobată fără paragraful controversat din documentul unic. Versiunea consolidată a documentului unic ar trebui publicată spre informare,

         ADOPTĂ PREZENTUL REGULAMENT:
   Articolul 1
   Se aprobă modificările aduse caietului de sarcini publicat în Jurnalul Oficial al Uniunii Europene cu privire la denumirea „Bayerisches Bier” (IGP). Anexa la prezentul regulament conține documentul unic consolidat.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 iunie 2017.

            Pentru Comisie

            Președintele

         Jean-Claude JUNCKER

      (1)  JO L 343, 14.12.2012, p. 1.

      (2)  Regulamentul (CE) nr. 1347/2001 al Consiliului din 28 iunie 2001 de completare a anexei la Regulamentul (CE) nr. 1107/96 al Comisiei privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 182, 5.7.2001, p. 3).

      (3)  JO C 390, 24.11.2015, p. 25.

      (4)  Regulamentul delegat (UE) nr. 664/2014 al Comisiei din 18 decembrie 2013 de completare a Regulamentului (UE) nr. 1151/2012 al Parlamentului European și al Consiliului cu privire la stabilirea simbolurilor Uniunii pentru denumirile de origine protejate, indicațiile geografice protejate și specialitățile tradiționale garantate și cu privire la anumite norme privind sursele, anumite norme procedurale și anumite norme tranzitorii suplimentare (JO L 179, 19.6.2014, p. 17).

      (5)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).

      ANEXĂ

         DOCUMENT UNIC

         „BAYERISCHES BIER”

         Nr. UE: DE-PGI-0117-01220 – 4.4.2014

         DOP ( )

         IGP (X)

      1.   Nume

      „Bayerisches Bier”
      2.   Statul membru sau țara terță

      Germania
      3.   Descrierea produsului agricol sau alimentar

      3.1.   Tip de produs

      Clasa 2.1. Bere
      3.2.   Descrierea produsului căruia i se aplică denumirea de la punctul 1

            Schankbier

      fermentație inferioară

                  Concentrația mustului primitiv în %

                  :

                  7,0-9,0

                  Tărie alcoolică în % vol.

                  :

                  2,5-3,5

                  Culoare (EBC)

                  :

                  5-20 unități

                  Substanțe amare (EBC)

                  :

                  10-30 unități

            plină, moale și acidulată, cu conținut de alcool și calorii mai puține față de berea normală (Vollbier)

            Hell/Lager

      fermentație inferioară

                  Concentrația mustului primitiv în %

                  :

                  11,0-12,5

                  Tărie alcoolică în % vol.

                  :

                  4,5-5,5

                  Culoare (EBC)

                  :

                  5-20 unități

                  Substanțe amare (EBC)

                  :

                  10-25 unități

            ușor aromată, ușoară, plină, fină

            Pils

      fermentație inferioară

                  Concentrația mustului primitiv în %

                  :

                  11,0-12,5

                  Tărie alcoolică în % vol.

                  :

                  4,5-6,0

                  Culoare (EBC)

                  :

                  5-15 unități

                  Substanțe amare (EBC)

                  :

                  30-40 unități

            gust amărui distinctiv și aromat, de hamei

            Export

      fermentație inferioară

                  Concentrația mustului primitiv în %

                  :

                  12,0-13,5

                  Tărie alcoolică în % vol.

                  :

                  4,5-6,0

                  Culoare (EBC)

                  :

                  5-65 unități (blondă-brună)

                  Substanțe amare (EBC)

                  :

                  15-35 unități

            plină, cu gust amărui echilibrat

            Dunkel

      fermentație inferioară

                  Concentrația mustului primitiv în %

                  :

                  11,0-14,0

                  Tărie alcoolică în % vol.

                  :

                  4,5-6,0

                  Culoare (EBC)

                  :

                  40-65 unități

                  Substanțe amare (EBC)

                  :

                  15-35 unități

            cu aromă de malț, plină

            Schwarzbier

      fermentație inferioară

                  Concentrația mustului primitiv în %

                  :

                  11,0-13,0

                  Tărie alcoolică în % vol.

                  :

                  4,5-6,0

                  Culoare (EBC)

                  :

                  65-150 unități

                  Substanțe amare (EBC)

                  :

                  15-40 unități

            cu aromă de prăjit, o ușoară aromă de malț și un gust amărui de hamei

            Märzen/Festbier

      fermentație inferioară

                  Concentrația mustului primitiv în %

                  :

                  13,0-14,5

                  Tărie alcoolică în % vol.

                  :

                  5,0-6,5

                  Culoare (EBC)

                  :

                  7-40 unități

                  Substanțe amare (EBC)

                  :

                  12-45 unități

            gust pronunțat de malț și un ușor gust amărui de hamei

            Bock

      fermentație inferioară

                  Concentrația mustului primitiv în %

                  :

                  16,0-18,0

                  Tărie alcoolică în % vol.

                  :

                  6,0-8,5

                  Culoare (EBC)

                  :

                  7-120 unități (blondă-brună)

                  Substanțe amare (EBC)

                  :

                  15-40 unități

            plină, cu gust pronunțat de malț, o ușoară aromă de hamei

            Doppelbock

      fermentație inferioară

                  Concentrația mustului primitiv în %

                  :

                  18,0-21,0

                  Tărie alcoolică în % vol.

                  :

                  7,0-9,5

                  Culoare (EBC)

                  :

                  10-150 unități (blondă-brună)

                  Substanțe amare (EBC)

                  :

                  15-35 unități

            foarte plină, cu gust pronunțat de malț și o ușoară aromă de caramel

            Weizenschankbier

      fermentație superioară

                  Concentrația mustului primitiv în %

                  :

                  7,0-9,0

                  Tărie alcoolică în % vol.

                  :

                  2,5-3,5

                  Culoare (EBC)

                  :

                  7-30 unități

                  Substanțe amare (EBC)

                  :

                  5-20 unități

            acidulată, cu aromă de drojdie

            Weizenbier

      fermentație superioară

                  Concentrația mustului primitiv în %

                  :

                  11,0-13,5

                  Tărie alcoolică în % vol.

                  :

                  4,5-5,5

                  Culoare (EBC)

                  :

                  5-65 unități (blondă-brună)

                  Substanțe amare (EBC)

                  :

                  10-30 unități

            cu aromă de cereale, fructată și o ușoară aromă de malț

            Kristallweizen

      fermentație superioară

                  Concentrația mustului primitiv în %

                  :

                  11,0-13,5

                  Tărie alcoolică în % vol.

                  :

                  4,5-5,5

                  Culoare (EBC)

                  :

                  5-18 unități

                  Substanțe amare (EBC)

                  :

                  5-20 unități

            cu aromă de cereale, picantă

            Rauchbier

      fermentație inferioară

                  Concentrația mustului primitiv în %

                  :

                  11,0-14,5

                  Tărie alcoolică în % vol.

                  :

                  4,5-6,0

                  Culoare (EBC)

                  :

                  30-60 unități

                  Substanțe amare (EBC)

                  :

                  20-30 unități

            plină și afumată

            Kellerbier/Zwickelbier

      fermentație inferioară

                  Concentrația mustului primitiv în %

                  :

                  11,0-13,5

                  Tărie alcoolică în % vol.

                  :

                  4,5-6,0

                  Culoare (EBC)

                  :

                  5-60 unități

                  Substanțe amare (EBC)

                  :

                  10-35 unități

            gust ușor amărui de hamei, nefiltrată, puțin acidulată, extrasă din partea de jos a butoiului

            Eisbier/Icebier

      fermentație inferioară

                  Concentrația mustului primitiv în %

                  :

                  11,0-13,0

                  Tărie alcoolică în % vol.

                  :

                  4,5-5,0

                  Culoare (EBC)

                  :

                  5-20 unități

                  Substanțe amare (EBC)

                  :

                  10-25 unități

            foarte fină, foarte moale
      Aceste valori fac obiectul toleranțelor analitice prevăzute de lege și recunoscute de autoritățile de control al alimentelor din Bavaria.
      3.3.   Hrană pentru animale (doar în cazul produselor de origine animală) și materii prime (doar în cazul produselor prelucrate)

      Se utilizează cu preponderență materii prime locale din Bavaria, de calitate superioară (apă, hamei, malț). În mod tradițional, hameiul și malțul fac obiectul unui control de calitate continuu efectuat de institute științifice, cum ar fi Universitatea Tehnică München-Weihenstephan (Technische Universität München-Weihenstephan).
      3.4.   Etape specifice ale producției care trebuie să se desfășoare în aria geografică delimitată

      Întregul proces de producție se desfășoară în aria geografică specificată.
      3.5.   Norme specifice privind felierea, răzuirea, ambalarea etc. ale produsului la care se referă denumirea înregistrată

      —
      3.6.   Norme specifice privind etichetarea produsului la care se referă denumirea înregistrată

      Eticheta berii specifică un tip de bere menționat la punctul 3.2, împreună cu denumirea „Bayerisches Bier”.
      4.   Delimitarea concisă a ariei geografice

      Landul Bavaria, divizat în 7 regiuni administrative.
      5.   Legătura cu aria geografică

      Calitatea și reputația „Bayerisches Bier” poate fi atribuită unei tradiții vechi de câteva secole de producere a berii în conformitate cu Legea bavareză a purității berii (Bayerischen Reinheitsgebot) din 1516. Încă din secolul XV, există o lege scrisă care descrie procesul de fabricație. De-a lungul secolelor, know-how-ul producătorilor de bere bavarezi a evoluat, ceea ce a dus la dezvoltarea a numeroase rețete diferite și la apariția unui sortiment unic în lume. Berea din grâu își are originea în Bavaria, unde se află și cea mai mare fabrică de bere din grâu din lume. Weihenstephan este sediul uneia dintre cele mai renumite instituții ale producătorilor de bere din lume. Datorită unei tradiții vechi de câteva secole în producerea berii, precum și a sortimentului bogat care a rezultat din această tradiție, „Bayerisches Bier” se bucură de o reputație generală excelentă în rândul consumatorilor, printre altele și datorită utilizării preponderente a materiilor prime de calitate originare din Bavaria.

         Trimitere la publicarea caietului de sarcini

      [Articolul 6 alineatul (1) al doilea paragraf din prezentul regulament]
      http://register.dpma.de/DPMAregister/geo/detail.pdfdownload/40790


title: Regulamentul de punere în aplicare (UE) 2015/1110 al Comisiei din 8 iulie 2015 de stabilire a coeficientului de atribuire care urmează să fie aplicat cantităților care fac obiectul cererilor de licențe de import introduse în perioada 26 iunie 2015-3 iulie 2015 în cadrul contingentului tarifar deschis de Regulamentul (CE) nr. 969/2006 pentru porumb

text:
               9.7.2015

               RO

               Jurnalul Oficial al Uniunii Europene

               L 181/80

         REGULAMENTUL DE PUNERE ÎN APLICARE (UE) 2015/1110 AL COMISIEI
   din 8 iulie 2015
   de stabilire a coeficientului de atribuire care urmează să fie aplicat cantităților care fac obiectul cererilor de licențe de import introduse în perioada 26 iunie 2015-3 iulie 2015 în cadrul contingentului tarifar deschis de Regulamentul (CE) nr. 969/2006 pentru porumb
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (1) și (3),
   întrucât:

               (1)

               Regulamentul (CE) nr. 969/2006 al Comisiei (2) a deschis un contingent tarifar anual de import de 277 988 de tone de porumb (număr de ordine 09.4131).

               (2)

               Articolul 2 alineatul (1) din Regulamentul (CE) nr. 969/2006 a stabilit la 138 994 de tone cantitatea aferentă subperioadei nr. 2 pentru perioada cuprinsă între 1 iulie-31 decembrie 2015.

               (3)

               Cantitățile care fac obiectul cererilor de licențe de import introduse de la 26 iunie 2015 începând cu ora 13.00 și până la 3 iulie 2015 la ora 13.00, ora Bruxelles-ului, sunt mai mari decât cantitățile disponibile. Prin urmare, este necesar să se determine în ce măsură se pot elibera licențele de import, stabilindu-se coeficientul de atribuire care urmează să fie aplicat cantităților solicitate, calculat în conformitate cu articolul 7 alineatul (2) din Regulamentul (CE) nr. 1301/2006 al Comisiei (3).

               (4)

               De asemenea, este necesar să nu se mai elibereze licențe de import în temeiul Regulamentului (CE) nr. 969/2006 pentru perioada contingentară în curs.

               (5)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   (1)   Cantităților care fac obiectul cererilor de licențe de import din cadrul contingentului menționat la articolul 2 alineatul (1) din Regulamentul (CE) nr. 969/2006 (număr de ordine 09.4131), introduse de la 26 iunie 2015 începând cu ora 13.00 și până la 3 iulie 2015 la ora 13.00, ora Bruxelles-ului, li se aplică un coeficient de atribuire de 77,459146 %.
   (2)   Depunerea de noi cereri de licențe de import în cadrul contingentului menționat la articolul 2 alineatul (1) din Regulamentul (CE) nr. 969/2006 (număr de ordine 09.4131) se suspendă de la 3 iulie 2015, ora 13.00, ora Bruxelles-ului, pentru perioada contingentară în curs.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 iulie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  Regulamentul (CE) nr. 969/2006 al Comisiei din 29 iunie 2006 privind deschiderea și administrarea unui contingent tarifar comunitar pentru importul de porumb originar din țările terțe (JO L 176, 30.6.2006, p. 44).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).


title: Regulamentul de punere în aplicare (UE) 2015/888 al Comisiei din 29 mai 2015 de înregistrare a unei denumiri în Registrul denumirilor de origine protejate și al indicațiilor geografice protejate [Arroz Carolino do Baixo Mondego (IGP)]

text:
               11.6.2015

               RO

               Jurnalul Oficial al Uniunii Europene

               L 146/1

         REGULAMENTUL DE PUNERE ÎN APLICARE (UE) 2015/888 AL COMISIEI
   din 29 mai 2015
   de înregistrare a unei denumiri în Registrul denumirilor de origine protejate și al indicațiilor geografice protejate [Arroz Carolino do Baixo Mondego (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Arroz Carolino do Baixo Mondego” depusă de Portugalia a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție, în conformitate cu articolul 51 din Regulamentul (UE) nr. 1151/2012, denumirea „Arroz Carolino do Baixo Mondego” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Arroz Carolino do Baixo Mondego” (IGP).
   Denumirea menționată la primul paragraf se referă la un produs din „Clasa 1.6 – Fructe, legume și cereale, proaspete sau prelucrate”, stipulată în anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 mai 2015.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 25, 24.1.2015, p. 18.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) nr. 1128/2012 al Comisiei din 26 noiembrie 2012 privind clasificarea anumitor mărfuri în Nomenclatura combinată

text:
               1.12.2012

               RO

               Jurnalul Oficial al Uniunii Europene

               L 331/15

         REGULAMENTUL DE PUNERE ÎN APLICARE (UE) NR. 1128/2012 AL COMISIEI
   din 26 noiembrie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar, pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament (2).

               (5)

               Măsurile prevăzute în prezentul regulament sunt conforme cu avizul Comitetului Codului Vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 noiembrie 2012.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  (cod NC)

                  Motive

                  (1)

                  (2)

                  (3)

                  Un panou (denumit „placaj hidrofug”) compus din treisprezece foi de lemn lipite între ele cu un clei rezistent la apă în fierbere. Foile sunt dispuse astfel încât fibrele din straturile succesive să formeze un unghi.
                  Foile interioare au o grosime mai mică de 2 mm. Cele două foi exterioare au o grosime mai mică de 1 mm și sunt din lemn de plop acoperit cu un strat de polimer pentru izolare.
                  Densitatea panoului este de 0,5 g/cm3.
                  Panoul este utilizat în construcții, de exemplu, pentru fabricarea cofrajelor pentru beton.

                  4412 32 10

                  Clasificarea se stabilește pe baza regulilor generale 1 și 6 pentru interpretarea Nomenclaturii combinate, precum și pe baza textului codurilor NC 4412, 4412 32 și 4412 32 10.
                  Clasificarea la poziția 4413 ca lemn densificat este exclusă deoarece panoul nu a fost supus unui tratament chimic sau fizic pentru creșterea densității sau a durității și pentru îmbunătățirea rezistenței la efectele mecanice, chimice sau electrice (a se vedea de asemenea notele explicative la SA aferente poziției 4413).
                  Panoul este considerat un placaj deoarece este compus din mai multe foi de lemn lipite împreună și dispuse unele peste altele astfel încât fibrele din straturile succesive să formeze un unghi (a se vedea de asemenea notele explicative la SA aferente poziției 4412, punctul (1)).
                  În consecință, panoul trebuie clasificat la codul NC 4412 32 10 ca altele, cu cel puțin o față exterioară din lemn, altul decât de conifere.


title: Regulamentul de punere în aplicare (UE) nr. 365/2014 al Comisiei din 7 aprilie 2014 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun

text:
               11.4.2014

               RO

               Jurnalul Oficial al Uniunii Europene

               L 108/9

         REGULAMENTUL DE PUNERE ÎN APLICARE (UE) NR. 365/2014 AL COMISIEI
   din 7 aprilie 2014
   de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Regulamentul (CEE) nr. 2658/87 a stabilit o nomenclatură a mărfurilor, denumită în continuare Nomenclatura combinată, care figurează în anexa I la regulamentul menționat.

               (2)

               Din motive de securitate juridică, este necesar să se clarifice domeniul de aplicare al Nomenclaturii combinate în ceea ce privește subpozițiile 0408 11 și 0408 19, care se referă la „gălbenușuri”.

               (3)

               Expresia „altfel conservate” în sensul poziției 0408 ar trebui, în ceea ce privește subpozițiile 0408 11 și 0408 19, să se refere la utilizarea unor cantități limitate de sare sau de produse chimice pentru conservare, atât timp cât sarea sau produsele chimice respective nu afectează caracterul acestor produse. Sarea sau produsele chimice nu ar trebui utilizate la un nivel mai mare decât cel necesar pentru obținerea conservării produselor, având în vedere metodele de producție utilizate în mod obișnuit pentru produsele de la subpozițiile 0408 11 și 0408 19. În principiu, o cantitate de sare de până la 12 % din greutate sau mici cantități de alți agenți de conservare nu schimbă caracterul gălbenușurilor și pot fi acceptate pentru produsele de la subpozițiile 0408 11 și 0408 19.

               (4)

               Prin urmare, în capitolul 4 din partea a doua a Nomenclaturii combinate ar trebui adăugată o nouă notă complementară, pentru a asigura interpretarea uniformă în întreaga Uniune.

               (5)

               Prin urmare, anexa I la Regulamentul (CEE) nr. 2658/87 ar trebui modificată în consecință.

               (6)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   În capitolul 4 din partea a doua a Nomenclaturii combinate stabilite în anexa I la Regulamentul (CEE) nr. 2658/87 se adaugă următoarea notă complementară 2:

                  „2.

                  Pentru subpozițiile 0408 11 și 0408 19, se aplică următoarele:
                  expresia «altfel conservate» se aplică și gălbenușurilor cu cantități limitate de sare (în general o cantitate de până la aproximativ 12 % din greutate) sau cu cantități mici de produse chimice adăugate în scopul conservării, dacă sunt îndeplinite ambele condiții de mai jos:

                              (i)

                              produsele își mențin caracterul de gălbenușuri de la subpozițiile 0408 11 și 0408 19;

                              (ii)

                              sarea sau produsele chimice nu pot fi utilizate la un nivel mai mare decât cel necesar pentru conservare.”

   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 aprilie 2014.

            Pentru Comisie,

            pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.


title: Regulamentul de punere în aplicare (UE) 2017/1488 al Comisiei din 18 august 2017 de modificare pentru a 274-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida

text:
               19.8.2017

               RO

               Jurnalul Oficial al Uniunii Europene

               L 215/1

         REGULAMENTUL DE PUNERE ÎN APLICARE (UE) 2017/1488 AL COMISIEI
   din 18 august 2017
   de modificare pentru a 274-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu organizațiile ISIL (Da'esh) și Al-Qaida (1), în special articolul 7 alineatul (1) litera (a) și articolul 7a alineatul (5),
   întrucât:

               (1)

               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului menționat anterior.

               (2)

               La 9 august 2017, Comitetul pentru sancțiuni al Consiliului de Securitate al Organizației Națiunilor Unite a decis să modifice o mențiune de pe lista sa a persoanelor, grupurilor și entităților cărora li se aplică înghețarea fondurilor și a resurselor economice. Prin urmare, anexa I la Regulamentul (CE) nr. 881/2002 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 august 2017.

            Pentru Comisie,

            Pentru Președinte,

            Șeful Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      În anexa I la Regulamentul (CE) nr. 881/2002, la rubrica „Persoane fizice”, datele de identificare pentru mențiunea:

         „Rustam Magomedovich Aselderov (ortografia originală: Рустам Магомедович Асельдеров) [alias: (a) Abu Muhammad (ortografia originală: Абу Мухаммад); (b) Abu Muhammad Al-Kadari (ortografia originală: Абу Мухаммад Аль-Кадари); (c) Muhamadmuhtar (ortografia originală: Мухамадмухтар)]. Data nașterii: 9.3.1981. Locul nașterii: Satul Iki-Burul, districtul Iki-Burulskiy, Republica Kalmykia, Federația Rusă. Cetățenie: rusă. Nr. pașaportului: Pașaport rusesc cu numărul 8208 nr. 555627, emis de biroul Leninskiy, Direcția Serviciului Federal de Migrație al Federației Ruse pentru Republica Daghestan. Data desemnării, conform articolului 7d alineatul (2) litera (i): 12.12.2016.”

      se înlocuiesc cu următorul text:

         „Rustam Magomedovich Aselderov (ortografia originală: Рустам Магомедович Асельдеров) [alias: (a) Abu Muhammad (ortografia originală: Абу Мухаммад); (b) Abu Muhammad Al-Kadari (ortografia originală: Абу Мухаммад Аль-Кадари); (c) Muhamadmuhtar (ortografia originală: Мухамадмухтар)]. Data nașterii: 9.3.1981. Locul nașterii: satul Iki-Burul, districtul Iki-Burulskiy, Republica Kalmykia, Federația Rusă. Cetățenie: Federația Rusă. Nr. pașaportului: pașaport rusesc cu numărul 8208 nr. 555627, emis de biroul Leninskiy, Direcția Serviciului Federal de Migrație al Federației Ruse pentru Republica Daghestan. Alte informații: ucis la 3 decembrie 2016 în Makhachkala, Republica Daghestan, Federația Rusă. Data desemnării, conform articolului 7d alineatul (2) litera (i): 12.12.2016.”


title: Regulamentul de punere în aplicare (UE) 2015/1202 al Comisiei din 22 iulie 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               23.7.2015

               RO

               Jurnalul Oficial al Uniunii Europene

               L 195/41

         REGULAMENTUL DE PUNERE ÎN APLICARE (UE) 2015/1202 AL COMISIEI
   din 22 iulie 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 iulie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  29,8

                  MA

                  154,8

                  MK

                  34,0

                  ZZ

                  72,9

                  0707 00 05

                  TR

                  137,2

                  ZZ

                  137,2

                  0709 93 10

                  AR

                  73,3

                  TR

                  120,5

                  ZZ

                  96,9

                  0805 50 10

                  AR

                  116,4

                  LB

                  87,7

                  TR

                  109,0

                  UY

                  143,6

                  ZA

                  134,8

                  ZZ

                  118,3

                  0806 10 10

                  EG

                  208,5

                  TN

                  195,3

                  ZZ

                  201,9

                  0808 10 80

                  AR

                  157,4

                  BR

                  106,6

                  CH

                  142,8

                  CL

                  132,9

                  NZ

                  150,3

                  US

                  165,7

                  ZA

                  122,1

                  ZZ

                  139,7

                  0808 30 90

                  AR

                  111,6

                  CL

                  147,9

                  NZ

                  159,3

                  ZA

                  112,7

                  ZZ

                  132,9

                  0809 10 00

                  TR

                  235,0

                  ZZ

                  235,0

                  0809 29 00

                  TR

                  240,3

                  ZZ

                  240,3

                  0809 30 10, 0809 30 90

                  TR

                  214,0

                  ZZ

                  214,0

                  0809 40 05

                  BA

                  69,9

                  IL

                  116,3

                  ZZ

                  93,1

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2016/899 al Comisiei din 8 iunie 2016 privind autorizarea 6-fitazei produse de Trichoderma reesei (ATCC SD-6528) ca aditiv destinat hranei tuturor speciilor de păsări de curte și de porcine (altele decât purceii neînțărcați) [titularul autorizației: Danisco (UK) Ltd] (Text cu relevanță pentru SEE)

text:
               9.6.2016

               RO

               Jurnalul Oficial al Uniunii Europene

               L 152/15

         REGULAMENTUL DE PUNERE ÎN APLICARE (UE) 2016/899 AL COMISIEI
   din 8 iunie 2016
   privind autorizarea 6-fitazei produse de Trichoderma reesei (ATCC SD-6528) ca aditiv destinat hranei tuturor speciilor de păsări de curte și de porcine (altele decât purceii neînțărcați) [titularul autorizației: Danisco (UK) Ltd]
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați utilizării în hrana animalelor și stabilește motivele și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, s-a depus o cerere de autorizare pentru 6-fitaza produsă de Trichoderma reesei (ATCC SD-6528). Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea vizează autorizarea 6-fitazei produse de Trichoderma reesei (ATCC SD-6528) ca aditiv pentru hrana speciilor de păsări de curte și de porci, aceasta urmând a fi clasificată în categoria „aditivi zootehnici”.

               (4)

               Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 22 octombrie 2015 (2) că, în condițiile de utilizare propuse, 6-fitaza produsă de Trichoderma reesei (ATCC SD-6528) nu are un efect nociv asupra sănătății animale, a sănătății umane sau asupra mediului și că, administrată în doza recomandată, este eficace în ceea ce privește ameliorarea retenției fosforului la pui și la curcani pentru îngrășat, la găini ouătoare, la purcei înțărcați, la porci pentru îngrășat și la scroafe. Autoritatea a concluzionat, de asemenea, că această concluzie poate fi extrapolată la speciile minore de păsări de curte și la speciile minore de porcine. Autoritatea nu consideră că sunt necesare cerințe specifice de monitorizare ulterioară introducerii pe piață. Aceasta a verificat, de asemenea, raportul referitor la metoda de analiză a aditivului în hrana pentru animale, prezentat de laboratorul de referință înființat în temeiul Regulamentului (CE) nr. 1831/2003.

               (5)

               Evaluarea 6-fitazei produse de Trichoderma reesei (ATCC SD-6528) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui autorizată, astfel cum este specificat în anexa la prezentul regulament.

               (6)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Preparatul indicat în anexă, aparținând categoriei „aditivi zootehnici” și grupei funcționale „promotori de digestibilitate”, se autorizează ca aditiv pentru hrana animalelor în condițiile prevăzute în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 iunie 2016.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  EFSA Journal 2015;13(11):4275.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziția, formula chimică, descrierea, metodă analitică

                  Specia sau categoria de animal

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  Unități de substanță activă/kg de hrană pentru animale completă cu un conținut de umiditate de 12 %

                     Categorie: aditivi zootehnici. Grupa funcțională: promotori de digestibilitate

                  4a24

                  Danisco (UK) Ltd

                  6-fitază EC 3.1.3.26

                     Compoziția aditivului

                  Preparat de 6-fitază produsă de Trichoderma reesei (ATCC SD-6528) cu o activitate minimă de 15 000  U (1)/g.
                  Formă lichidă

                     Caracterizarea substanței active

                  6-fitază (EC 3.1.3.26) produsă de Trichoderma reesei (ATCC SD-6528)

                     Metoda analitică
                      (2)

                  Pentru cuantificarea activității 6-fitazei în aditivul destinat hranei pentru animale:

                              —

                              metodă colorimetrică bazată pe reacția enzimatică a fitazei pe fitat.

                        Pentru cuantificarea activității 6-fitazei în preamestecuri și în hrana pentru animale:

                              —

                              metodă colorimetrică bazată pe reacția enzimatică a fitazei pe fitat – EN ISO 30024.

                  Toate speciile de păsări de curte
                  Toate speciile de porcine (altele decât purceii neînțărcați)

                  —

                  250 U

                  —

                              1.

                              A se menționa condițiile de depozitare și stabilitatea la granulare în instrucțiunile de utilizare a aditivului și a preamestecului.

                              2.

                              Doza maximă recomandată: 2 000  U/kg de hrană pentru animale.

                              3.

                              Pentru utilizatorii aditivului și ai preamestecurilor în cadrul unei întreprinderi din sectorul hranei pentru animale, se stabilesc proceduri operaționale și măsuri organizatorice adecvate pentru a aborda riscurile în caz de inhalare, de contact cu pielea sau cu ochii. În cazul în care expunerea la nivel de ochi, de piele sau inhalarea nu poate fi redusă la un nivel acceptabil prin aceste proceduri și măsuri, aditivii și preamestecurile se utilizează cu echipament individual de protecție adecvat.

                  29 iunie 2026

         (1)  1 U reprezintă cantitatea de enzimă care eliberează 1 μmol de fosfat anorganic pe minut dintr-un substrat de fitat de sodiu la pH 5,5 și 37 °C.

         (2)  Detalii ale metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de punere în aplicare (UE) nr. 495/2011 al Comisiei din 20 mai 2011 de modificare a Regulamentului (CE) nr. 109/2007 în ceea ce privește compoziția aditivului furajer monensin sodiu  Text cu relevanță pentru SEE

text:
               21.5.2011

               RO

               Jurnalul Oficial al Uniunii Europene

               L 134/6

         REGULAMENTUL DE PUNERE ÎN APLICARE (UE) NR. 495/2011 AL COMISIEI
   din 20 mai 2011
   de modificare a Regulamentului (CE) nr. 109/2007 în ceea ce privește compoziția aditivului furajer monensin sodiu
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
   întrucât:

               (1)

               Regulamentul (CE) nr. 1831/2003 prevede posibilitatea modificării autorizației unui aditiv furajer ca urmare a unei cereri din partea titularului autorizației și a unui aviz al Autorității Europene pentru Siguranța Alimentară (denumită în continuare „autoritatea”).

               (2)

               Utilizarea substanței monensin sodiu care aparține grupei „coccidiostatice și histomonostatice” a fost autorizată pentru o perioadă de zece ani ca aditiv furajer destinat puilor pentru îngrășare și curcanilor prin Regulamentul (CE) nr. 109/2007 al Comisiei (2).

               (3)

               Titularul autorizației a depus o cerere de modificare a autorizației referitoare la monensin sodiu în ceea ce privește o compoziție suplimentară a aditivului furajer respectiv. În sprijinul acestei cereri au fost furnizate date relevante.

               (4)

               În avizul său din 1 februarie 2011 (3), autoritatea a concluzionat că utilizarea acestei noi formule a aditivului în cazul puilor pentru îngrășare și al curcanilor nu suscită noi preocupări în ceea ce privește sănătatea animalelor, sănătatea umană sau mediul și este eficientă pentru a controla coccidioza. Autoritatea a verificat, de asemenea, raportul privind metoda de analiză a aditivului furajer, prezentat de laboratorul de referință în materie de aditivi pentru hrana animalelor înființat prin Regulamentul (CE) nr. 1831/2003.

               (5)

               Condițiile prevăzute la articolul 5 din Regulamentul (CE) nr. 1831/2003 sunt îndeplinite.

               (6)

               Prin urmare, Regulamentul (CE) nr. 109/2007 ar trebui modificat în consecință.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 109/2007 se înlocuiește cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 mai 2011.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  JO L 31, 6.2.2007, p. 6.

      (3)  EFSA Journal 2011; 9(2):2009.

      ANEXĂ

            „ANEXĂ

                        Număr de identificare al aditivului

                        Numele titularului autorizației

                        Aditiv
                        (Denumire comercială)

                        Compoziție, formulă chimică, descriere, metoda de analiză

                        Specii sau categorii de animale

                        Vârsta maximă

                        Conținut minim

                        Conținut maxim

                        Alte dispoziții

                        Sfârșitul perioadei de autorizare

                        Limitele maxime provizorii de reziduuri (LMR) în produsele alimentare de origine animală relevante

                        mg de substanță activă/kg de furaj complet cu un conținut de umiditate de 12 %

                           Coccidiostatice și histomonostatice

                        51701

                        Huvepharma NV Belgium

                        Monensin sodiu
                        (Coxidin)

                                       Compoziția aditivului

                                                Substanță tehnică monensin sodiu, a cărei activitate echivalează cu cea a substanței monensin: 25 %

                                                Perlit: 15 %-20 %

                                                Tărâțe de grâu: 55-60 %

                                       Substanță activă

                                    C36H61O11Na
                                    Sare sodică a polieterului acidului monocarboxilic produsă de Streptomyces cinnamonensis, 28682, LMG S-19095 sub formă de pulbere.
                                    Compoziția factorilor:

                                                Monensin A: nu mai puțin de 90 %

                                                Monensin A + B: nu mai puțin de 95 %

                                                Monensin C: 0,2-0,3 %

                                       Metoda de analiză
                                        (1)

                                    Metoda de determinare a substanței active: cromatografie lichidă de înaltă performanță (HPLC) cu derivatizare postcoloană și detecție UV (λ = 520 nm).

                        Pui pentru îngrășare

                        —

                        100

                        125

                                    1.

                                    Administrare interzisă cu cel puțin o zi înaintea sacrificării.

                                    2.

                                    Aditivul trebuie încorporat în furajele combinate sub formă de preamestec.

                                    3.

                                    Doză maximă admisibilă de monensin sodiu în furajele complementare:

                                                —

                                                625 mg/kg în cazul puilor pentru îngrășare;

                                                —

                                                500 mg/kg în cazul curcanilor.

                                    4.

                                    Monensin sodiu nu trebuie amestecat cu alte coccidiostatice.

                                    5.

                                    Se va menționa în instrucțiunile de utilizare:
                                    «Periculos pentru ecvidee. Acest furaj conține un ionofor: evitați administrarea simultană cu tiamulin și monitorizați posibilele reacții adverse atunci când este folosit simultan cu alte substanțe medicamentoase».

                                    6.

                                    Purtați îmbrăcăminte de protecție adecvată, mănuși de protecție și echipament de protecție a ochilor/feței. În caz de ventilație insuficientă a incintei, se vor purta echipamente de protecție respiratorie.

                        6.2.2017

                        25 μg de monensin sodiu/kg de piele + grăsime proaspătă.
                        8 μg de monensin sodiu/kg de țesut hepatic, renal și muscular proaspăt.

                        Curcani

                        16 săptămâni

                        60

                        100

                        51701

                        Huvepharma NV Belgium

                        Monensin sodiu
                        (Coxidin)

                                       Compoziția aditivului

                                                Substanță tehnică monensin sodiu, a cărei activitate echivalează cu cea a substanței monensin: 25 %

                                                Perlit: 15 %-20 %

                                                Carbonat de calciu: q.s. 100 %

                                       Substanță activă

                                    C36H61O11Na
                                    Sare sodică a polieterului acidului monocarboxilic produsă de Streptomyces cinnamonensis, 28682, LMG S-19095 sub formă de pulbere.
                                    Compoziția factorilor:

                                                Monensin A: nu mai puțin de 90 %

                                                Monensin A + B: nu mai puțin de 95 %

                                                Monensin C: 0,2-0,3 %

                                       Metoda de analiză
                                        (1)

                                    Metoda de determinare a substanței active: cromatografie lichidă de înaltă performanță (HPLC) cu derivatizare postcoloană și detecție UV-VIS (metodă standardizată EN ISO 14183:2008).

                        Pui pentru îngrășare

                        —

                        100

                        125

                                    1.

                                    Administrare interzisă cu cel puțin o zi înaintea sacrificării.

                                    2.

                                    Aditivul trebuie încorporat în furajele combinate sub formă de preamestec granulat.

                                    3.

                                    Monensin sodiu nu trebuie amestecat cu alte coccidiostatice.

                                    4.

                                    Se va menționa în instrucțiunile de utilizare:
                                    «Periculos pentru ecvidee. Acest furaj conține un ionofor: evitați administrarea simultană cu tiamulin și monitorizați posibilele reacții adverse atunci când este folosit simultan cu alte substanțe medicamentoase».

                                    5.

                                    Purtați îmbrăcăminte de protecție adecvată, mănuși de protecție și echipament de protecție a ochilor/feței. În caz de ventilație insuficientă a incintei, se vor purta echipamente de protecție respiratorie.

                        10.6.2021

                        25 μg de monensin sodiu/kg de piele + grăsime proaspătă.
                        8 μg de monensin sodiu/kg de țesut hepatic, renal și muscular proaspăt.

                        Curcani

                        16 săptămâni

                        60

                        100

         (1)  Detaliile privind metodele de analiză sunt disponibile la următoarea adresă a laboratorului de referință al Uniunii Europene în materie de aditivi pentru hrana animalelor: http://irmm.jrc.ec.europa.eu/EURLs/EURL_feed_additives/Pages/index.aspx”


title: Regulamentul de punere în aplicare (UE) 2015/1368 al Comisiei din 6 august 2015 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește ajutoarele din sectorul apicol

text:
               8.8.2015

               RO

               Jurnalul Oficial al Uniunii Europene

               L 211/9

         REGULAMENTUL DE PUNERE ÎN APLICARE (UE) 2015/1368 AL COMISIEI
   din 6 august 2015
   de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește ajutoarele din sectorul apicol
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 57 alineatul (1) literele (a) și (c) și articolul 57 alineatul (2), precum și articolul 223 alineatul (3),
   având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (2), în special articolul 58 alineatul (4), articolul 63 alineatul (5) primul paragraf litera (b) și al doilea paragraf, precum și articolul 64 alineatul (7) primul paragraf litera (a) și al doilea paragraf,
   întrucât:

               (1)

               Regulamentul (UE) nr. 1308/2013 a înlocuit Regulamentul (CE) nr. 1234/2007 al Consiliului (3) și stabilește noi norme în ceea ce privește ajutoarele pentru sectorul apicol. De asemenea, regulamentul respectiv conferă Comisiei competența de a adopta, în acest sens, acte delegate și de punere în aplicare. Pentru a asigura buna funcționare a schemei de ajutoare în noul cadru juridic, anumite norme trebuie să fie adoptate prin intermediul unor astfel de acte. Actele respective ar trebui să înlocuiască Regulamentul (CE) nr. 917/2004 al Comisiei (4). Regulamentul menționat este abrogat prin Regulamentul delegat (UE) 2015/1366 al Comisiei (5).

               (2)

               Articolul 55 alineatul (1) din Regulamentul (UE) nr. 1308/2013 prevede că statele membre pot elabora, pentru sectorul apicol, programe naționale pentru o perioadă de trei ani („programele apicole”). În conformitate cu articolul 55 alineatul (3) din Regulamentul (UE) nr. 1308/2013, statele membre care recurg la această posibilitate trebuie să efectueze un studiu privind structura producției și a comercializării în sectoarelor lor apicole. Este necesar să se precizeze elementele pe care trebuie să le conțină aceste programe și studii.

               (3)

               Programele apicole propuse de statele membre trebuie să fie aprobate de Comisie. Prin urmare, este necesar să se stabilească un termen limită pentru notificarea programelor de către statele membre și o procedură pentru aprobarea programelor de către Comisie.

               (4)

               Dat fiind că sectorul apicol implică un număr mare de mici producători, statele membre și Comisia ar trebui să pună la dispoziția publicului programele apicole după aprobare.

               (5)

               Pentru a permite o anumită flexibilitate în punerea în aplicare a programelor apicole și pentru a limita sarcina administrativă, statele membre ar trebui să aibă posibilitatea să modifice măsurile incluse în programe în cursul punerii în aplicare a acestora, cu condiția să nu se depășească plafonul total al cheltuielilor anuale prevăzute; de asemenea, contribuția Uniunii la finanțarea programelor trebuie să rămână echivalentă cu 50 % din cheltuielile suportate de statele membre. Cu toate acestea, este necesar să se stabilească norme procedurale pentru modificările substanțiale ale unui program.

               (6)

               Statele membre ar trebui să monitorizeze punerea în aplicare a programelor apicole. Procedura aplicată de statele membre pentru controalele de monitorizare ar trebui să fie în concordanță cu principiile generale prevăzute la articolul 59 din Regulamentul (UE) nr. 1306/2013. Statele membre ar trebui să notifice Comisiei această procedură împreună cu programele.

               (7)

               Pentru a verifica dacă condițiile pentru acordarea de finanțare din partea Uniunii au fost îndeplinite, statele membre participante ar trebui să efectueze controale administrative și la fața locului. În ceea ce privește controalele la fața locului, statele membre ar trebui să se asigure că sunt verificați cel puțin 5 % dintre solicitanții de ajutor. Statele membre ar trebui să extragă eșantionul de control din întreaga populație de solicitanți, astfel încât acesta să cuprindă o parte aleatorie, pentru a obține o rată de eroare reprezentativă, și o parte bazată pe riscuri, care ar trebui să vizeze domeniile în care riscul de eroare este cel mai mare.

               (8)

               În conformitate cu normele generale privind protecția intereselor financiare ale Uniunii prevăzute la articolele 54, 58 și 63 din Regulamentul (UE) nr. 1306/2013, statele membre ar trebui să stabilească un regim adecvat de corecții și sancțiuni pentru neregulile comise, care să permită recuperarea sumelor plătite necuvenit, la care se adaugă dobânzile calculate în conformitate cu Regulamentul de punere în aplicare (UE) nr. 908/2014 al Comisiei (6). Statele membre ar trebui să notifice Comisiei acest sistem împreună cu programele.

               (9)

               Anul apicol ar trebui să acopere o perioadă de timp care să permită statelor membre să efectueze controale legate de măsurile privind sectorul apicol.

               (10)

               Pentru a evalua impactul programelor apicole ținând seama de necesitatea de a limita sarcina administrativă suportată de statele membre și de sectorul apicol, este necesar ca statele membre să prezinte Comisiei un raport anual al punerii în aplicare, care, prin indicatori de performanță pentru fiecare măsură inclusă în program, să ofere o sinteză a cheltuielilor și a rezultatelor obținute.

               (11)

               Pe durata punerii în aplicare a programelor apicole, ar trebui să se asigure coerența între măsurile incluse în programele apicole și programele de dezvoltare rurală prevăzute în Regulamentul (UE) nr. 1305/2013 al Parlamentului European și al Consiliului (7). În acest scop, statele membre ar trebui să descrie în programele lor apicole criteriile pe care le-au prevăzut pentru a evita dubla finanțare a programelor apicole: din ajutorul acordat sectorului apicol, prevăzut la articolului 55 din Regulamentul (UE) nr. 1308/2013, și din sprijinul pentru dezvoltare rurală, prevăzut de Regulamentul (UE) nr. 1305/2013.

               (12)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   CAPITOLUL 1

      DISPOZIȚII INTRODUCTIVE

   Articolul 1
   Obiectul
   Prezentul regulament stabilește normele de punere în aplicare care reglementează acordarea de ajutoare din partea Uniunii pentru programele naționale dedicate sectorului apicol, prevăzute la articolul 55 din Regulamentul (UE) nr. 1308/2013 (denumite în continuare „programele apicole”).
   Articolul 2
   An apicol
   În sensul programelor apicole, prin „an apicol” se înțelege perioada de 12 luni consecutive cuprinsă între 1 august și 31 iulie.
   CAPITOLUL 2

      PROGRAME APICOLE

   Articolul 3
   Notificarea programelor apicole
   Fiecare stat membru informează Comisia cu privire la propunerea sa privind un program apicol unic pentru întregul său teritoriu, cel târziu la data de 15 martie care precedă începutul primului an apicol al programului.
   Articolul 4
   Conținutul programelor apicole
   Programele apicole includ elementele enumerate în anexă.
   Articolul 5
   Aprobarea programelor apicole
   (1)   Programele apicole se aprobă de către Comisie în conformitate cu articolul 57 primul alineat litera (c) din Regulamentul (UE) nr. 1308/2013, cel târziu la data de 15 iunie care precedă începutul primului an apicol al programului apicol în cauză.
   (2)   Programele apicole aprobate se publică de către Comisie pe site-ul său de internet.
   Articolul 6
   Modificări aduse programelor apicole
   (1)   Fără a aduce atingere alineatului (2), statele membre pot modifica în cursul anului apicol măsurile incluse în programele lor apicole, de exemplu prin introducerea sau retragerea unor măsuri sau tipuri de acțiuni, prin modificarea descrierii măsurilor sau prin modificarea condițiilor de eligibilitate ori prin transferul de fonduri între măsurile din cadrul programului, cu condiția ca aceste măsuri să continue să respecte articolul 55 alineatul (4) din Regulamentul (UE) nr. 1308/2013.
   Limitele financiare pentru fiecare măsură pot fi modificate cu condiția să nu se depășească plafonul total al cheltuielilor anuale prevăzute; de asemenea, contribuția Uniunii la finanțarea programelor apicole trebuie să rămână echivalentă cu 50 % din cheltuielile suportate de statele membre pentru programele în cauză, așa cum au fost aprobate.
   (2)   Cererile de modificare a programelor apicole care implică introducerea unei noi măsuri sau retragerea unei măsuri se notifică Comisiei de către statele membre și se aprobă de Comisie înainte de a fi puse în aplicare.
   (3)   Cererile menționate la alineatul (2) trebuie să fie aprobate de Comisie în conformitate cu procedura următoare:

               (a)

               organizațiile reprezentative care au colaborat cu statul membru la elaborarea programelor apicole sunt consultate;

               (b)

               modificarea se consideră aprobată în cazul în care Comisia nu a formulat observații cu privire la cerere în termen de 21 de zile lucrătoare de la primirea cererii. În cazul în care Comisia a formulat observații, modificarea se consideră a fi aprobată de îndată ce Comisia informează statul membru cu privire la faptul că observațiile au fost abordate în întregime.

         CAPITOLUL 3

      CONTRIBUȚIA DIN PARTEA UNIUNII

   Articolul 7
   Eligibilitatea cheltuielilor și plățile
   Numai cheltuielile care rezultă din punerea în aplicare a măsurilor incluse în programul apicol al statului membru sunt eligibile pentru o contribuție din partea Uniunii.
   Plățile legate de măsurile puse în aplicare în fiecare an apicol, efectuate de statele membre către beneficiari, au loc în perioada de 12 luni care începe la 16 octombrie a anului apicol respectiv și se încheie la data de 15 octombrie a anului următor.
   CAPITOLUL 4

      MONITORIZARE ȘI CONTROALE

   Articolul 8
   Controale
   (1)   Statele membre realizează controale pentru a verifica dacă sunt îndeplinite condițiile pentru acordarea finanțării din partea Uniunii. Controalele în cauză includ atât controale administrative, cât și controale la fața locului și urmează principiile generale prevăzute la articolul 59 din Regulamentul (UE) nr. 1306/2013.
   (2)   În ceea ce privește controalele la fața locului, statele membre cer verificarea următoarelor:

               (a)

               punerea corectă în aplicare a măsurilor incluse în programele apicole, în special a măsurilor privind investițiile și serviciile,

               (b)

               cuantumul cheltuielilor suportate efectiv, care trebuie să fie echivalent cu sprijinul financiar solicitat,

               (c)

               acolo unde este cazul, se verifică dacă numărul de stupi declarat corespunde cu numărul de stupi deținuți de solicitant, conform constatării la fața locului, luând în considerare datele suplimentare furnizate de apicultor cu privire la activitatea din cursul anului apicol vizat.

         (3)   Statele membre se asigură că cel puțin 5 % din solicitanții de ajutor din cadrul programelor apicole sunt supuși controalelor la fața locului.
   Eșantioanele supuse controalelor se extrag din întreaga populație de solicitanți și includ:

               (a)

               un număr de candidați selectați în mod aleatoriu, pentru a obține o rată de eroare reprezentativă;

               (b)

               numărul de solicitanți selectați pe baza unei analize a riscurilor în funcție de următoarele criterii:

                           (i)

                           valoarea finanțării alocate beneficiarilor;

                           (ii)

                           natura acțiunilor finanțate în cadrul măsurilor referitoare la apicultură;

                           (iii)

                           concluziile controalelor anterioare la fața locului;

                           (iv)

                           alte criterii care se stabilesc de statele membre

         Articolul 9
   Plățile necuvenite și sancțiunile
   (1)   Dobânda care se adaugă la suma plăților necuvenite recuperate în conformitate cu articolul 54 alineatul (1), articolul 58 alineatul (1) litera (e) sau articolul 63 alineatul (3) din Regulamentul (UE) nr. 1306/2013 se calculează în conformitate cu articolul 27 din Regulamentul de punere în aplicare (UE) nr. 908/2014.
   (2)   În caz de fraudă sau neglijență gravă pentru care beneficiarii sunt responsabili, pe lângă returnarea plăților necuvenite și a dobânzilor aferente în conformitate cu articolul 63 alineatul (3) din Regulamentul (UE) nr. 1306/2013, aceștia plătesc o sumă egală cu diferența dintre suma plătită inițial și suma la care au dreptul.
   CAPITOLUL 5

      NORME PRIVIND NOTIFICĂRILE ȘI PUBLICAREA

   Articolul 10
   Raportul anual de punere în aplicare
   (1)   Începând din 2018, până la data de 15 martie a fiecărui an, statele membre participante notifică Comisiei un raport anual de punere în aplicare privind aplicarea programului național apicol în cursul anului apicol anterior.
   (2)   Raportul anual de punere în aplicare include următoarele elemente:

               (a)

               un rezumat al cheltuielilor efectuate în euro în cursul anului apicol, defalcate în funcție de măsură;

               (b)

               rezultatele pe baza indicatorilor de performanță selectați pentru fiecare măsură pusă în aplicare.

         Articolul 11
   Data de notificare a numărului de stupi
   Notificarea menționată la articolul 3 din Regulamentul delegat (UE) 2015/1366 se efectuează până la data de 15 martie a fiecărui an, începând din 2017.
   Articolul 12
   Norme privind notificările
   Notificările menționate la articolele 3, 6, 10 și 11 din prezentul regulament se efectuează în conformitate cu Regulamentul (CE) nr. 792/2009 al Comisiei (8).
   Articolul 13
   Publicarea datelor agregate
   Comisia publică pe site-ul său de internet datele agregate referitoare la următoarele:

               (a)

               numărul de stupi notificați în conformitate cu articolul 11;

               (b)

               raporturile anuale de punere în aplicare notificate în conformitate cu articolul 10;

               (c)

               studiul privind structura producției și a comercializării în sectorul apicol, menționat la punctul 3 din anexă, inclus în programul apicol notificat în conformitate cu articolul 3.

         CAPITOLUL 6

      DISPOZIȚIE FINALĂ

   Articolul 14
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 august 2015

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  JO L 347, 20.12.2013, p. 549.

      (3)  Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) ( JO L 299, 16.11.2007, p. 1).

      (4)  Regulamentul (CE) nr. 917/2004 al Comisiei din 29 aprilie 2004 de stabilire a normelor de punere în aplicare a Regulamentului (CE) nr. 797/2004 al Consiliului referitor la acțiunile care au ca scop îmbunătățirea condițiilor de producere și de comercializare a produselor apicole (JO L 163, 30.4.2004, p. 83).

      (5)  Regulamentul delegat (UE) 2015/1366 al Comisiei din 11 mai 2015 de completare a Regulamentului (UE) nr. 1308/2013 al Parlamentului European și al Consiliului în ceea ce privește ajutoarele din sectorul apicol (a se vedea pagina 3 din prezentul Jurnal Oficial).

      (6)  Regulamentul de punere în aplicare (UE) nr. 908/2014 al Comisiei din 6 august 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea conturilor, normele referitoare la controale, valorile mobiliare și transparența ( JO L 255, 28.8.2014, p. 59).

      (7)  Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (JO L 347, 20.12.2013, p. 487).

      (8)  Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (JO L 228, 1.9.2009, p. 3).

      ANEXĂ
      Programele apicole includ cel puțin următoarele elemente:

                  1.

                  o evaluare a rezultatelor obținute până în prezent în cursul punerii în aplicare a programului apicol anterior, în cazul în care un astfel de program a fost pus în aplicare. Începând cu programele apicole din perioada 2020-2022, evaluarea respectivă se bazează pe ultimele două rapoarte anuale de punere în aplicare din programul anterior, astfel cum se menționează la articolul 10;

                  2.

                  o descriere a metodei utilizate pentru a stabili numărul de stupi în conformitate cu articolul 2 din Regulamentul delegat (UE) 2015/1366;

                  3.

                  un studiu realizat de statele membre privind structura producției și a comercializării în sectorul apicol de pe teritoriul lor. Acest studiu trebuie să includă cel puțin următoarele informații vizând ultimii doi ani calendaristici care precedă notificarea programului apicol în vederea aprobării;

                              (i)

                              numărul de apicultori;

                              (ii)

                              numărul de apicultori care gestionează peste 150 de stupi;

                              (iii)

                              numărul total de stupi gestionați de apicultori cu peste 150 de stupi;

                              (iv)

                              numărul de apicultori organizați în asociații de apicultori;

                              (v)

                              producția națională anuală de miere, exprimată în kg, în cursul ultimilor doi ani calendaristici care precedă notificarea programului apicol în vederea aprobării;

                              (vi)

                              gama de prețuri pentru mierea polifloră la locul de producție;

                              (vii)

                              gama de prețuri pentru mierea polifloră în vrac la vânzătorii en gros;

                              (viii)

                              producția medie estimată de miere pentru fiecare stup, pe an, exprimată în kg;

                              (ix)

                              costul de producție mediu estimat (fix și variabil) pe kg de miere produsă;

                              (x)

                              numărul de stupi din ultimii doi ani calendaristici care precedă notificarea programului apicol în vederea aprobării, în cazul statelor membre care nu au pus în aplicare un astfel de program în cei trei ani precedenți;

                  4.

                  o evaluare a nevoilor sectorului apicol din statul membru, luând în considerare cel puțin evaluarea rezultatelor programului apicol anterior, dacă este cazul, studiul privind structura producției și a comercializării în sectorul apicol, precum și rezultatele cooperării cu organizațiile reprezentative din domeniul apiculturii;

                  5.

                  o descriere a obiectivelor programului apicol și legătura dintre aceste obiective și măsurile privind sectorul apicol, selectate din lista de la articolul 55 alineatul (4) din Regulamentul (UE) nr. 1308/2013;

                  6.

                  o descriere detaliată a acțiunilor care vor fi efectuate în cadrul măsurilor privind sectorul apicol, selectate din lista de la articolul 55 alineatul (4) din Regulamentul (UE) nr. 1308/2013, inclusiv costurile estimate și un plan de finanțare, defalcat pe ani și pe acțiuni;

                  7.

                  criteriile stabilite de statele membre pentru a se asigura că nu există o dublă finanțare a programelor apicole, în conformitate cu articolul 5 din Regulamentul delegat (UE) 2015/1366;

                  8.

                  indicatorii de performanță utilizați pentru fiecare măsură privind sectorul apicol selectată. Statele membre selectează cel puțin un indicator de performanță relevant pentru fiecare măsură;

                  9.

                  măsuri de punere în aplicare a programului apicol, inclusiv:

                              (i)

                              desemnarea de către statul membru în cauză a unui punct de contact responsabil de gestionarea programelor apicole;

                              (ii)

                              o descriere a procedurii aplicabile controalelor de monitorizare;

                              (iii)

                              o descriere a acțiunilor care urmează să fie întreprinse în cazul unor plăți necuvenite efectuate către beneficiari, inclusiv a penalităților;

                              (iv)

                              dispoziții prin care se garantează publicitatea în statul membru a programului aprobat;

                              (v)

                              măsurile luate pentru a coopera cu organizații reprezentative din domeniul apicol;

                              (vi)

                              o descriere a metodei utilizate pentru evaluarea rezultatelor măsurilor din cadrul programului apicol vizând sectorul apicol din statul membru în cauză.


title: Regulamentul de punere în aplicare (UE) nr. 1420/2013 al Comisiei din 17 decembrie 2013 de abrogare a Regulamentelor (CE) nr. 347/96, (CE) nr. 1924/2000, (CE) nr. 1925/2000, (CE) nr. 2508/2000, (CE) nr. 2509/2000, (CE) nr. 2813/2000, (CE) nr. 2814/2000, (CE) nr. 150/2001, (CE) nr. 939/2001, (CE) nr. 1813/2001, (CE) nr. 2065/2001, (CE) nr. 2183/2001, (CE) nr. 2318/2001, (CE) nr. 2493/2001, (CE) nr. 2306/2002, (CE) nr. 802/2006, (CE) nr. 2003/2006, (CE) nr. 696/2008 și (CE) nr. 248/2009 în urma adoptării Regulamentului (UE) nr. 1379/2013 al Parlamentului European și al Consiliului privind organizarea comună a piețelor în sectorul produselor pescărești și de acvacultură

text:
               28.12.2013

               RO

               Jurnalul Oficial al Uniunii Europene

               L 353/48

      REGULAMENTUL DE PUNERE ÎN APLICARE (UE) NR. 1420/2013 AL COMISIEI

   din 17 decembrie 2013
   de abrogare a Regulamentelor (CE) nr. 347/96, (CE) nr. 1924/2000, (CE) nr. 1925/2000, (CE) nr. 2508/2000, (CE) nr. 2509/2000, (CE) nr. 2813/2000, (CE) nr. 2814/2000, (CE) nr. 150/2001, (CE) nr. 939/2001, (CE) nr. 1813/2001, (CE) nr. 2065/2001, (CE) nr. 2183/2001, (CE) nr. 2318/2001, (CE) nr. 2493/2001, (CE) nr. 2306/2002, (CE) nr. 802/2006, (CE) nr. 2003/2006, (CE) nr. 696/2008 și (CE) nr. 248/2009 în urma adoptării Regulamentului (UE) nr. 1379/2013 al Parlamentului European și al Consiliului privind organizarea comună a piețelor în sectorul produselor pescărești și de acvacultură
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1), în special articolul 4 alineatul (4), articolul 5 alineatul (4), articolul 6 alineatul (7), articolul 7 alineatul (10), articolul 9 alineatul (5), articolul 10 alineatul (4), articolul 12 alineatul (5), articolul 13 alineatul (7), articolul 17 alineatul (5), articolul 21 alineatul (8), articolul 23 alineatul (5), articolul 24 alineatul (8), articolul 25 alineatul (6), articolul 26 alineatul (3), articolul 27 alineatul (6), articolul 29 alineatul (5), articolul 34 alineatul (2) și articolul 35 alineatul (3),
   având în vedere Regulamentul (CE) nr. 2799/98 al Consiliului din 15 decembrie 1998 de stabilire a sistemului agromonetar pentru moneda euro (2), în special articolul 3 alineatul (2),
   întrucât:

               (1)

               Regulamentul (UE) nr. 1379/2013 al Parlamentului European și al Consiliului (3) înlocuiește Regulamentul (CE) nr. 104/2000 cu efect de la 1 ianuarie 2014, cu excepția articolului 4 din Regulamentul (CE) nr. 104/2000 care se aplică până la 12 decembrie 2014.

               (2)

               Regulamentul (UE) nr. 1379/2013 a adus modificări importante dispozițiilor privind informarea consumatorilor, recunoașterea organizațiilor de producători, extinderea normelor, planificarea producției și a comercializării, recunoașterea organizațiilor interprofesionale, prețurile, intervenția, notificările și finanțarea.

               (3)

               Prin urmare, este necesară abrogarea următoarelor regulamente de punere în aplicare:

                           —

                           Regulamentul (CE) nr. 347/96 al Comisiei din 27 februarie 1996 de instituire a unui sistem de raportare rapidă cu privire la punerea în liberă circulație a somonului în cadrul Comunității Europene (4),

                           —

                           Regulamentul (CE) nr. 1924/2000 al Comisiei din 11 septembrie 2000 de stabilire a normelor de aplicare a Regulamentului (CE) nr. 104/2000 al Consiliului cu privire la acordarea unei recunoașteri speciale organizațiilor de producători din sectorul pescuitului pentru îmbunătățirea calității produselor acestora (5),

                           —

                           Regulamentul (CE) nr. 1925/2000 al Comisiei din 11 septembrie 2000 privind stabilirea datelor de referință pentru cursurile de schimb aplicabile la calculul anumitor sume prevăzute de mecanismele Regulamentului (CE) nr. 104/2000 al Consiliului privind organizarea comună a piețelor în sectorul produselor pescărești și de acvacultură (6),

                           —

                           Regulamentul (CE) nr. 2508/2000 al Comisiei din 15 noiembrie 2000 de stabilire a normelor de aplicare a Regulamentului (CE) nr. 104/2000 al Consiliului privind programele operaționale din sectorul pescuitului (7),

                           —

                           Regulamentul (CE) nr. 2509/2000 al Comisiei din 15 noiembrie 2000 de stabilire a normelor de aplicare a Regulamentului (CE) nr. 104/2000 al Consiliului cu privire la acordarea compensației financiare pentru retragerea anumitor produse pescărești (8),

                           —

                           Regulamentul (CE) nr. 2813/2000 al Comisiei din 21 decembrie 2000 de stabilire a normelor de aplicare a Regulamentului (CE) nr. 104/2000 al Consiliului cu privire la acordarea ajutorului pentru stocarea privată a anumitor produse pescărești (9),

                           —

                           Regulamentul (CE) nr. 2814/2000 al Comisiei din 21 decembrie 2000 de stabilire a normelor de aplicare a Regulamentului (CE) nr. 104/2000 al Consiliului cu privire la acordarea ajutorului pentru punerea în rezervă a anumitor produse pescărești (10),

                           —

                           Regulamentul (CE) nr. 150/2001 al Comisiei din 25 ianuarie 2001 de stabilire a normelor de aplicare a Regulamentului (CE) nr. 104/2000 al Consiliului cu privire la sancțiunile care vor fi aplicate organizațiilor producătorilor din sectorul pescuitului pentru abaterile de la mecanismul de intervenție și de modificare a Regulamentului (CE) nr. 142/98 (11),

                           —

                           Regulamentul (CE) nr. 939/2001 al Comisiei din 14 mai 2001 de stabilire a normelor de aplicare a Regulamentului (CE) nr. 104/2000 al Consiliului privind acordarea ajutorului forfetar pentru anumite produse pescărești (12),

                           —

                           Regulamentul (CE) nr. 1813/2001 al Comisiei din 14 septembrie 2001 de stabilire a normelor de aplicare a Regulamentului (CE) nr. 104/2000 al Consiliului privind condițiile de acordare și retragere a recunoașterii organizațiilor interprofesionale (13),

                           —

                           Regulamentul (CE) nr. 2065/2001 al Comisiei din 22 octombrie 2001 de stabilire a normelor de aplicare a Regulamentului (CE) nr. 104/2000 al Consiliului privind informarea consumatorilor cu privire la produsele pescărești și de acvacultură (14),

                           —

                           Regulamentul (CE) nr. 2183/2001 al Comisiei din 9 noiembrie 2001 de stabilire a normelor de aplicare a Regulamentului (CE) nr. 104/2000 al Consiliului privind acordarea de plăți compensatorii pentru tonul destinat industriei de prelucrare (15),

                           —

                           Regulamentul (CE) nr. 2318/2001 al Comisiei din 29 noiembrie 2001 de stabilire a normelor de aplicare a Regulamentului (CE) nr. 104/2000 al Consiliului în ceea ce privește recunoașterea organizațiilor de producători în sectorul pescuitului și acvaculturii (16),

                           —

                           Regulamentul (CE) nr. 2493/2001 al Comisiei din 19 decembrie 2001 privind comercializarea anumitor produse pescărești care au fost retrase de pe piață (17),

                           —

                           Regulamentul (CE) nr. 2306/2002 al Comisiei din 20 decembrie 2002 de stabilire a normelor de aplicare a Regulamentului (CE) nr. 104/2000 al Consiliului în ceea ce privește notificarea prețurilor de import pentru produse pescărești (18),

                           —

                           Regulamentul (CE) nr. 802/2006 al Comisiei din 30 mai 2006 de stabilire a coeficienților de conversie aplicabili peștilor din genurile Thunnus și Euthynnus
                               (19),

                           —

                           Regulamentul (CE) nr. 2003/2006 al Comisiei din 21 decembrie 2006 de stabilire a normelor de finanțare de către Fondul European de Garantare Agricolă (FEGA) a cheltuielilor legate de organizarea comună a piețelor în sectorul produselor pescărești și de acvacultură (20),

                           —

                           Regulamentul (CE) nr. 696/2008 al Comisiei din 23 iulie 2008 de stabilire a normelor de aplicare a Regulamentului (CE) nr. 104/2000 al Consiliului privind extinderea la țările nemembre a anumitor norme adoptate de organizațiile de producători din sectorul pescuitului (21),

                           —

                           Regulamentul (CE) nr. 248/2009 al Comisiei din 19 martie 2009 de stabilire a normelor de aplicare a Regulamentului (CE) nr. 104/2000 al Consiliului în ceea ce privește notificările referitoare la recunoașterea organizațiilor de producători, fixarea prețurilor și a intervențiilor în cadrul organizării comune a pieței în sectorul produselor pescărești și de acvacultură (22).

               (4)

               Deoarece dispozițiile Regulamentului (UE) nr. 1379/2013 privind recunoașterea organizațiilor de producători, extinderea normelor, planificarea producției și a comercializării, recunoașterea organizațiilor interprofesionale, prețurile, intervenția și notificările se aplică de la 1 ianuarie 2014, Regulamentele (CE) nr. 347/96, (CE) nr. 1924/2000, (CE) nr. 1925/2000, (CE) nr. 2508/2000, (CE) nr. 2509/2000, (CE) nr. 2813/2000, (CE) nr. 2814/2000, (CE) nr. 150/2001, (CE) nr. 939/2001, (CE) nr. 1813/2001, (CE) nr. 2183/2001, (CE) nr. 2318/2001, (CE) nr. 2493/2001, (CE) nr. 2306/2002, (CE) nr. 802/2006, (CE) nr. 2003/2006, (CE) nr. 696/2008 și (CE) nr. 248/2009 ar trebui abrogate cu efect de la 1 ianuarie 2014. Deoarece dispozițiile Regulamentului (UE) nr. 1379/2013 privind informarea consumatorilor se aplică de la 13 decembrie 2014, Regulamentul (CE) nr. 2065/2001 ar trebui abrogat cu efect de la 13 decembrie 2014.

               (5)

               Măsurile prevăzute în prezentul regulament sunt conforme cu avizul Comitetului de examinare a produselor pescărești și de acvacultură,

         ADOPTĂ PREZENTUL REGULAMENT:
   Articolul 1
   Abrogări
   (1)   Regulamentele (CE) nr. 347/96, (CE) nr. 1924/2000, (CE) nr. 1925/2000, (CE) nr. 2508/2000, (CE) nr. 2509/2000, (CE) nr. 2813/2000, (CE) nr. 2814/2000, (CE) nr. 150/2001, (CE) nr. 939/2001, (CE) nr. 1813/2001, (CE) nr. 2183/2001, (CE) nr. 2318/2001, (CE) nr. 2493/2001, (CE) nr. 2306/2002, (CE) nr. 802/2006, (CE) nr. 2003/2006, (CE) nr. 696/2008 și (CE) nr. 248/2009 se abrogă cu efect de la 1 ianuarie 2014.
   (2)   Regulamentul (CE) nr. 2065/2001 se abrogă cu efect de la 13 decembrie 2014.
   (3)   Dispozițiile din regulamentele abrogate se aplică în continuare pentru cheltuielile efectuate în conformitate cu Regulamentul (CE) nr. 104/2000.
   Articolul 2
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 decembrie 2013.

            Pentru Comisie

            Președintele

         José Manuel BARROSO

      (1)  JO L 17, 21.1.2000, p. 22.

      (2)  JO L 349, 24.12.1998, p. 1.

      (3)  Regulamentul (UE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură (a se vedea pagina 1 din prezentul Jurnal Oficial).

      (4)  JO L 49, 28.2.1996, p. 7.

      (5)  JO L 230, 12.9.2000, p. 5.

      (6)  JO L 230, 12.9.2000, p. 7.

      (7)  JO L 289, 16.11.2000, p. 8.

      (8)  JO L 289, 16.11.2000, p. 11.

      (9)  JO L 326, 22.12.2000, p. 30.

      (10)  JO L 326, 22.12.2000, p. 34.

      (11)  JO L 24, 26.1.2001, p. 10.

      (12)  JO L 132, 15.5.2001, p. 10.

      (13)  JO L 246, 15.9.2001, p. 7.

      (14)  JO L 278, 23.10.2001, p. 6.

      (15)  JO L 293, 10.11.2001, p. 11.

      (16)  JO L 313, 30.11.2001, p. 9.

      (17)  JO L 337, 20.12.2001, p. 20.

      (18)  JO L 348, 21.12.2002, p. 94.

      (19)  JO L 144, 31.5.2006, p. 15.

      (20)  JO L 379, 28.12.2006, p. 49.

      (21)  JO L 195, 24.7.2008, p. 6.

      (22)  JO L 79, 25.3.2009, p. 7.